
1. ASJAOLUD JA MENETLUSE KÄIK
	26.09.2018 ehitisregistri elektroonilisse keskkonda läbivaatamiseks laekus ehitusloa taotlus Igor Grafovi tn 27 // Igor Grafovi tänav L2 // Igor Grafovi tn 23 // Raudsilla tänav, Narva kinnistutele 
5-krooni vaateplatvormi (ehitisregistri kood 220845528) ja piirde (ehitisregistri kood 220875615) rajamiseks koos ehitusprojektiga (peaprojekteerija Projekt Kuubis OÜ). 

27.09.2018 ehitisregistri  keskkonnas on genereeritud ehitusloa eelnõu nr 1812271/23896, menetluse nr 148002 ning suunatud pädevatele asutusele kooskõlastamiseks ning arvamuse avaldamiseks.

Ehitusprojekt avastatud puudustega on tagastatud taotlejale märkuste lahendamiseks.

19.11.2018 lõplikult kõrvaldatud puudustega ehitusprojekt on ehitisregistri elektroonilises keskkonnas tagastatud.

20.11.2018 ehitusprojekt on kooskõlastatud Linnamajandusameti poolt ja 22.11.2018 - Arhitektuuri- ja planeerimise osakonna poolt märkustega:
“1. Projekt Kuubis OÜ digidoc-boks „17007_PP_v05_Grafovi27.bdoc“: 1.1. Esitada EK osa eest vastutava spetsialisti allkiri. 1.2. Seletuskirjas esitada piirdeaia kasutamise otstarve. Otstarve ja kood esitada vastavalt MTM 02.06.2015. a määrusele nr 51 „Ehitise kasutamise otstarvete loetelu”. 1.3 Ehitiste tehnilised andmed esitada vastavalt Majandus- ja taristuministri 05.06.2015 määrusele nr 57 „ Ehitise tehniliste andmete loetelu ja arvestamise alused “. 2. TO Projekt OÜ digidoc-boks „17X015_PP_v03_Grafovitnvaateplats.bdoc“: 2.1 Konteineri avamisel ilmub aken „Ümbriku avamisel tekkis viga“. Mul ei ole võimalik kontrollida TL osa eest vastutava spetsialisti digiallkirja olemasolu. 2.2 Tiitelleht ei vasta MTM 02.07.2015. a määruse nr 82 „Tee ehitusprojektile esitatavad nõuded” § 5 lõike 1 punktile 4 (tellija kontaktandmed). 2.3 Seletuskirja vormistus ei vasta MTM 02.07.2015. a määruse nr 82 „Tee ehitusprojektile esitatavad nõuded” § 5 lõike 2 punktile 3 (staadium). 2.4 Jooniste vormistus ei vasta MTM 02.07.2015. a määruse nr 82 „Tee ehitusprojektile esitatavad nõuded” § 5 lõike 4 punktile 4 (objekti asukoht). Jooniste kirjanurkades esitada objekti aadressid vastavalt tiitellehel ja seletuskirja jaluses loetletud aadressidele. 2.5 Dokumentide nimekirjas esitada kõikide dokumentide nimetused ja nendega seotud failide nimed (sh tiitelleht, seletuskiri, joonised jne). Dokumentide nimekirjas on dokumentide faili nime esitamine kohustuslik („Ehitusprojekti dokumentide digitaalse vormistamise nõuded ehitusloa elektroonilisel taotlemisel“ juhendmaterjali osa 4 punkt 12). 3. Anraco OÜ digidoc-boks „17007_PP_EL-0-01_v01_projekt.bdoc“: 3.1 „Ehitusprojekti dokumentide digitaalse vormistamise nõuded ehitusloa elektroonilisel taotlemisel“ juhendmaterjali osa 4 punkt 4 kohaselt projekti digitaalsed dokumendid esitatakse eraldiseisvate failidena (üks dokument-üks fail)”. 



	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2    kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine muutmine, kehtetuks tunnistamine või andmisest keeldumine.
2.3.Ehitusseadustiku § 42 lõike 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks või ehitusprojekti ekspertiisi tegemise.

3. OTSUS
3.1. Anda ehitusluba Igor Grafovi tn 27 // Igor Grafovi tänav L2 // Igor Grafovi tn 23 // Raudsilla tänav, Narva kinnistutele 5-krooni vaateplatvormi (ehitisregistri kood 220845528) ja piirde (ehitisregistri kood 220875615) rajamiseks vastavalt  ehitusprojektile (peaprojekteerija Projekt Kuubis OÜ).   
3.2. Kasutusloa saamiseks esitada koos ehitusdokumentatsiooniga ehitusprojekt, mille kohaselt ehitustööd on teostatud ning milles on arvestatud esitatud punktis 1 Arhitektuuri- ja planeerimise osakonna poolt märkused.
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

